b'\n_START_ARTICLE_\nKalye Pureza\n_START_PARAGRAPH_\nAng Kalye Pureza (Ingles: Pureza Street) ay isang maiksing daan sa distrito ng Santa Mesa sa Maynila, Pilipinas. Isa itong kilalang daan sa orientasyong hilaga patimog sa pagitan ng sangandaan nito sa Kalye Paltok/Kalye San Jose at sangandaan nito sa Kalye Anonas, kapwa nasa Santa Mesa. Babagtasin nito ang Bulebar Magsaysay sa bandang kalagitnaan nito. Kabilang sa mga kilalang lugar rito ay ang Politeknikong Unibersidad ng Pilipinas at AMA Computer College Manila._NEWLINE_Pinangalanan ang kalye sa salitang Kastila ng salitang "kalinisan" (purity sa Ingles) na inaprubahan ng noo\'y Municipal Board ng Maynila bilang isang tugon pagkaraan ng isang taon ng Panahon ng Pagsugpo ng Nasyonalismo (Era of Suppressed Nationalism) mula sa suhesyon ni Clarence Hubbell, isang Amerikanong inhinyero ng lungsod. Ang mga salitang Kastila para sa mga piling kagandahang-asal ay ginamit bilang pangalan ng mga kalye sa lugar na kung-tawagin ay Legarda Sanitary Barrio ng taong 1911.'